open-index/open-wikipedia-markdown huggingface dataset:
Sliver: The Best of the Box

**Sliver: The Best of the Box** yra amerikiečių grunge grupės Nirvana retų įrašų rinkinys, kuriame buvo trys niekur neišleistos dainos.

## Dainų sąrašas
# "Spank Thru" – 3:45
# "Heartbreaker" – 2:59
# "Mrs. Butterworth" – 4:05
# "Floyd the Barber" – 2:33
# "Clean Up Before She Comes" – 3:12
# "About a Girl" – 2:44
# "Blandest" – 3:56
# "Ain't It a Shame" – 2:02
# "Sappy" – 3:33
# "Opinion" – 1:35
# "Lithium" – 1:49
# "Sliver"  – 2:10
# "Smells Like Teen Spirit" – 5:40
# "Come as You Are" – 4:10
# "Old Age"  – 4:21
# "Oh, the Guilt" – 3:25
# "Rape Me" – 3:23
# "Rape Me" – 3:0
# "Heart-Shaped Box" – 5:32 
# "Do Re Mi"
# "You Know You're Right" – 2:30
# "All Apologies" – 3:33
Nepilnametystė

**Nepilnametystė**, **nepilnametis** – fizinis asmuo, kuris nėra sulaukęs atitinkamo amžiaus, jog būtų laikomas suaugusiu (pilnamečiu). Konkretaus amžiaus riba priklauso nuo kiekvienos valstybės teisės, tačiau daugelyje šalių, įskaitant ir Lietuvą, nepilnamečiu žmogus teisiškai nustoja būti tuomet, kai sulaukia 18-os (išimtinai 21 metų); Lietuvoje mažametis yra asmuo, nesulaukęs **[[14 (skaičius)|14]]** metų amžiaus. Termino *nepilnametystė* taikymas gali varijuoti priklausomai nuo konteksto, pavyzdžiui, alkoholio (stipriųjų gėrimų) prieinamumo.

## Teisinė apsauga
Nepilnametis teisiškai yra vaikas ir turi ribotą teisinį veiksnumą, t. y. teises ir pareigas, galimybes jam pačiam savarankiškai veikti palyginus su suaugusiais asmenimis. Jų atžvilgiu galioja pilnamečiams nebūtinai taikytini teisiniai apribojimai, kuriais siekiama apsaugoti nepilnamečių fizinę bei psichinę sveikatą nuo alkoholio, cigarečių, kvaišalų ar lytinio išnaudojimo. Nepilnamečiams taip pat neleidžiama vairuoti, tuoktis bei balsuoti rinkimuose. Teisiškai mažamečių statusas palyginti su vyresniais nepilnamečiais pasižymi dar didesne apsauga.

## Baudžiamoji atsakomybė

Baudžiamosios teisės, kriminologijos, psichologijos bei sociologijos mokslų sankirta, atsiradusi 2003 m. įsigaliojusiame Lietuvos Respublikos baudžiamajame kodekse, numatė jame galimybę jauniems pilnamečiams (18–20 m.), padariusiems nusikalstamą veiką, taikyti kai kuriuos nepilnamečiams skirtus baudžiamosios atsakomybės ypatumus, kai jauno pilnamečio socialinė branda prilygsta nepilnamečio brandai. Mažamečių teisinis veiksnumas yra dar siauresnis nei 14–18 metų amžiaus vaikų.

## Išnašos
Rajonas (reikšmės)

**Rajonas** gali reikšti:
* Karyboje – įtvirtinimų rajonas, zona tvirtovės apylinkėse, kariniai apribojimai dėl civilinių statinių, ūkinės veiklos ir kraštovaizdžio pakeitimo;
* administracinis vienetas Rusijoje, TSRS, kitose valstybėse (ypač posovietinės erdvės);
* Rajono savivaldybė, administracinis vienetas Lietuvoje (pvz., Vilniaus rajono savivaldybė);
* Austrijoje – pašto pristatymo apygarda, teritorija;
* Rajonas (biologija);
* Mikrorajonas, miesto dalis (pvz., Vilniuje – Karoliniškės, Justiniškės).
Tarpininkavimas

**Tarpininkãvimas** gali reikšti:
* Finansinis tarpininkavimas, finansinė paslauga
* Prekybos tarpininkavimas, komercinė paslauga
*Taikinamasis tarpininkavimas, alternatyvus ginčų sprendimo būdas (ADR)
Organizacinė-teisinė forma

**Organizacinė-teisinė forma** – organizacijos formos rūšis, įtvirtinta norminiais teisės aktais (pvz., įstatymais, ES reglamentais). Pagal subjektų ypatumus tai gali būti komercinių (pvz., įmonių, bankų), ne pelno siekiančių; viešųjų (pvz., valstybės institucijų) ir privačiųjų organizacijų (pvz., privačių įmonių), įstaigų teisinės formos. Įtvirtinant konkrečią teisinę formą, nustatomi organizacijos dalyviai (nariai, steigėjai), valdymas, turto režimas.

## Įmonių formos
* Akcinė bendrovė
* Uždaroji akcinė bendrovė
* Komanditinė akcinė bendrovė
* Kooperatinė bendrovė
* Ūkinė bendrija: tikroji ūkinė bendrija arba komanditinė ūkinė bendrija
* kt.

## Ne pelno organizacijos
* Politinė partija
* Įstaiga (viešoji įstaiga, viešosios teisės įstaiga)
* Visuomeninė organizacija
* Asociacija.
Tarpininkas

**Tarpininkas** (nuo „tarpas“, „tarpininkauti“):
*Tarpininkavimo paslaugų subjektas (pvz., prekybos tarpininkas)
*Taikinimo tarpininkas (mediatorius, nuo mediatio) (ginčų taikinimo tarpininkas), nešališkas trečiasis fizinis asmuo 
*„Jūsų tarpininkas“ (JT), finansų maklerio įmonė
Teritorija

**Teritòrija** ( - 'žemė') - tam tikras žemės paviršiaus (sausumos ar vandenų) plotas. Pagal politinius subjektus gali būti valstybės, savivaldybės, federacijos subjekto teritorija; privati arba viešoji teritorija. Aplinkos apsaugoje yra išskiriamos *[[saugomos teritorijos]]*.

## Tarptautinė teisė
Tarptautinėje teisėje valstybės kaip tarptautinės teisės subjekto teritorija yra apibūdinama tam tikrais požymiais. Pvz., tarpt. jūrų teisėje be sausumos taip pat yra išskiriami vidaus ir teritoriniai vandenys. Be to, svarbios sąvokos kaip kontinentinis šelfas, išimtinė ekonominė zona ir kt.

## Taip pat skaitykite
* Regionas 
* Rajonas
* Ginčytinos teritorijos

## Šaltiniai
Tarnautojas

**Tarnautojas** – (dažniausiai kokios nors įstaigos, biuro) darbuotojas, teikiantis kokias nors paslaugas (pvz., buhalteris, raštvedys); valstybės tarnautojas (valstybės tarnybos subjektas). Sąvoka naudojama atskiriant pareigybę nuo darbininko pareigų.

## Vokietija
Vokietijoje tarnautojas () yra darbuotojas, pagal tam tikrus kriterijus atskiriamas nuo darbininko. Kriterijus paprastai numato darbo teisė, socialinė teisė, Priklausomai nuo taikymo srities sąvoka gali skirtis.

Rūšys:
* **Paprasti tarnautojai**, *(einfache) Angestellte*
* „Virštarifiniai“ tarnautojai, *Übertarifliche (ÜT) Angestellte*: tarnautojai įmonėje, kurioje yra kolektyvinė sutartis (), gaunantys daugiau atlyginimo nei pagal savo tarifinę grupę (*Tarifgruppe*) turėtų gauti
* **„Užtarifiniai“ tarnautojai**, *Außertarifliche (AT) Angestellte*, tarnautojai įmonėje, kurioje yra kolektyvinė sutartis, tačiau kurie su darbdaviu yra sudarę individualią darbo sutartį. Tokių tarnautojų darbo užmokestis (turėtų būti) didesnis nei aukščiausios tarifinės grupės pagal kolektyvinę sutartį.
* **Vadovaujantieji tarnautojai** (*[[Leitende Angestellte]]*) – tokie, kuriems perduoti darbdavių įgaliojimai (pvz., teisė priimti į darbą ir iš jo atleisti, ) arba plati prokūra. Vadovaujantiesiems tarnautojams netaikomas Įmonių santvarkos įstatymas (Betriebsverfassungsgesetz (žr. § 5 Abs. 3 BetrVG). Vadovaujančiuoju tarnautoju taip pat gali būti asmuo, neturintis anksčiau įvardintų įgaliojimų, tačiau dėl įmonės struktūros arba darbo užmokesčio (dydžio) užimantis analogišką padėtį.

## Austrija, Liuksemburgas
Austrijoje, kur kaip ir Liuksemburge dar išlikusi sąvoka „privatusis tarnautojas“ (), tarnautojams (dgs. *Angestellte*) taikoma tarnautojų teisė (*Angestelltenrecht*), netaikoma darbininkams (*Arbeiter*). Liuksemburge nuo 2009 m. sausio 1 dienos darbininkų ir tarnautojų (*employés privés*) atskyrimas panaikintas, priėmus Unifikavimo statutą,  (*statut unique*).

## Šaltiniai

## Taip pat skaitykite
* Patarnautojas
* Organizacijos tarnautojai

## Literatūra
* Charles Wright Mills. *White Collar. The American Middle Classes*, Oxford University Press, New York 1951 (dt:. *Menschen im Büro. Ein Beitrag zur Soziologie der Angestellten*, Bund Verlag, Köln-Deutz 1955, ISBN 0-19-515708-7)
Steigėjas

**Steigėjas** – asmuo, steigiantis kokią nors organizaciją, struktūrą. Teisiškai tai gali tiek fizinis, tiek ir juridinis asmuo arba jų grupė. Turi turėti teisinį subjektiškumą (teisnumą ir veiksnumą). Statusą, teises ir pareigas reguliuoja atitinkamų organizacijų steigimo teisė (pvz., civilinė teisė; Lietuvoje – LR civilinis kodeksas). Steigėjų sudėtis nesikeičia (ir negali keistis), kaip, pvz., gali būti juridinio asmens dalyvių, akcininkų, narių atveju. Steigėjai (kaip tokie) egzistuoja tik steigimo momentu. Toliau jis nustoja būti steigėju ir tampa įsteigtos organizacijos dalyviu, akcininku, nariu ir pan. Duomenis apie steigėją saugo atitinkamas registras (rejestras), pvz., Juridinių asmenų registras.
Lomondas

**Lomondas** (, ) – didžiausias gėlavandenis ežeras Škotijoje ir žemyninėje Britanijoje. Yra apie 60 įvairaus dydžio salų.
Skroblai

:: *Apie medį žr. [[Skroblas]]*.

**Skroblai** – kaimas Vilkaviškio rajono savivaldybėje, 4 km nuo Aistiškių, šalia kelio . Yra vėjo elektrinė, šalia 213 m aukščio kalva.

## Gyventojai

## Šaltiniai
Steigimas

**Steigimas** gali reikšti:

* Steigimas, teisinė procedūra, kai įkuriamas koks nors teisinis darinys, pvz., juridinis asmuo (įmonė etc.)
* Miesto, gyvenvietės įkūrimas, istorinis aktas.
Ouk Parkas (Ilinojus)

**Ouk Parkas** () – miestas JAV, Ilinojaus valstijoje, įsikūręs Čikagos priemiestyje. Ouk Parkas yra Ilinojaus apygardoje *[[Cook County]]*. Pagal 2003 m. JAV gyventojų surašymą mieste yra 50,824 gyventojai. Miestas rytuose ir šiaureje ribojasi su Čikaga.

## Istorija

Ouk Parkas įkurtas 1902 m. Iki tol dalis Ouk Parko teritorijos priklausė Cicero miesteliui.

Ouk Parke gyveno nemažai žymių žmonių: architektas Frank Lloyd Wright, rašytojiai Ernest Hemingway ir Edgar Rice Burroughs, psichologas Carl Rogers, Ilinojaus gubernatorius Patrick Quinn.

## Nuorodos

* Internetinė svetainė
Marijampolis (Pakruojis)

**Marijampolis** – kaimas Pakruojo rajono savivaldybėje.

## Gyventojai

### Žymūs žmonės

Kaime gimė dendrogenetikas Jonas Genys (1923–).

## Šaltiniai
Pakruojo valsčius

**Pakruojo valsčius** () – buvęs administracinis-teritorinis vienetas dabartinės šiaurės Lietuvos teritorijoje. Centras – Pakruojis.

## Istorija

Valsčius įkurtas 1861 m. Kauno gubernijoje. 1863 m. sukilimo metu valsčiaus valdybą užpuolė ir nusiaubė P. Bagdonavičiaus būrys. Valsčius panaikintas 1950 m. birželio 20 d., jo teritorija perduota Pakruojo rajonui (7 apylinkės).

|-
| 1877 m. || || 4719 || 468 kiemai  || 13 seniūnijų || 49
|-
| 1923 m.  || 128 || 4692 || 1012 || || 57 gyvenvietės 
|-
| 1932 m. || 208 || 12000 || || 13 seniūnijų  ||
|-
| 1949-01-01  || 289 || || || 8 apylinkės  ||
|}

## Vadovai
* Vladas Žvirblis, 1932 m.

## Suskirstymas

## Gyventojai
### Tautinė sudėtis

1923 m. gyveno 4692 žmonės:
* Lietuviai - 88,7% (4162);
* Žydai - 9,68% (454);
* Latviai - 1,07% (50);
* Rusai - 0,26% (12);
* Vokiečiai - 0,19% (9);
* Lenkai - 0,04% (2);
* Kiti - 0,06% (3).

### Žymūs žmonės

|-
| 1860 || Poškiečiai-Dovainiškiai || Silvestras Žukauskas, karininkas || 1937
|-
| 1866 || Greičiūnai || Jonas Karbauskas, kunigas, publicistas || 1929
|-
| 1920 || Noreikoniai || Karolis Lederis, farmakologas, endokrinologas ||
|-
| 1923 || Marijampolis || Jonas Genys, dendrogenetikas ||
|}

## Šaltiniai
Papilės valsčius

**Papilės valsčius** – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Papilė.

## Istorija

Papilės pavietas (valsčius) minimas nuo XIV–XVI a. Carmečiu buvo atkurtas XIX a. Kauno gubernijoje  (). 1905 m. valstiečiai ir žemdirbiai išvaikė carinę valsčiaus valdybą ir išsirinko savo komitetą, valstiečių malšinti atvyko baudžiamoji ekspedicija. Valsčius panaikintas 1950 m. birželio 20 d., valsčiaus teritorija perduota Akmenės rajonui (9 apylinkės) ir Kuršėnų rajonui (2 apylinkės).

|-
| 1877 m. || || 4114 || 398 kiemai  || 3 seniūnijos || 88
|-
| 1923 m.  || 203 || 9866 || 2206 || || 96 gyvenvietės 
|-
| 1932 m. || 220 || 11500 || || 12 seniūnijų  ||
|-
| 1949-01-01  || 314 || || || 12 apylinkių  ||
|}

## Vadovai
* Juozas Daunys, 1932 m.

## Suskirstymas

## Gyvenvietės

1923 m. surašytos gyvenvietės:

* Agailės vs.
* Armoliškių vs.
* Augustaičių vs.
* Auksučių vs.
* Aukštakalnio vs.
* Avižlių k.
* Bajoriškės (Avižlių) k.
* Barvydžių k.
* Baublių k.
* Bauskio (Purvių, Dabikinės) k.
* Beržėnų vnk.
* Biliuniškių k.
* Bitpuolių k.
* Blaklaukės k.
* Budriškių dv.
* Burbiškių dv.
* Buriškių k.
* Čiuinių k.
* Dilbičių k.
* Doveitlaukių vnk.
* Draginių k.
* Dumbrių k.
* Dusų k.
* Eglesių dv.
* Fermos k.
* Gamėnų k.
* Gendviliškių k.
* Gerybiškių dv.
* Grybiškių k.
* Griežių k.
* Gumbakių k.
* Jakų dv.
* Jonaičių I k.
* Jonaičių II k.
* Jonlaukių k.
* Kalniškių dv.
* Kalniškių k.
* Kerbediškių vs.
* Kerežių k.
* Kinkių k.
* Kinkupės (Kinkių) k.
* Klaisių dv.
* Kožiškių k.
* Kroklių k.
* Kušleikių k.
* Latveliškių k.
* Latvelių k.
* Lenkų k.
* Mažunaičių dv.
* Medvelakių (Jonaičių) k.
* Medvelakių (Kimsių) k.
* Meilaičių vs.
* Meškėnų dv.
* Mickių k.
* Pagamės vs.
* Pagojų vs.
* Paklišių vs.
* Papilės mstl.
* Pašilės dv.
* Poeglesio dv.
* Purvių k.
* Pusbaublių k.
* Pužiškių vs.
* Rekščių k.
* Rimšių k.
* Roplaukių k.
* Rudikių dv.
* Rudikių k.
* Skabeikių k.
* Skeibės vnk.
* Strazdų k.
* Šemetaičių k.
* Šiaudinės dv.
* Šiaudinės k.
* Šiliškių k.
* Šiltiškių dv.
* Šiurkiškės k.
* Tautgalių k.
* Traidžių k.
* Trikšių k.
* Urbonaičių k.
* Užbrasčių k.
* Užpelkių k.
* Užsienių k.
* Vegerėlių plv.
* Vegerių (Vegerėlių) k.
* Vegerių dv.
* Vervedžių k.
* Vienrankių k.
* Zubrelių k.
* Zubrių k.
* Žerksčių k.
* Žilių k.
* Žordelių k.


## Gyventojai
### Tautinė sudėtis

1923 m. gyveno 9866 žmonės:
* Lietuviai - 90,12% (8891);
* Latviai - 5,44% (537);
* Žydai - 2,6% (257);
* Rusai - 1,28% (126);
* Lenkai - 0,22% (22);
* Vokiečiai - 0,15% (15);
* Kiti - 0,18% (18).

### Žymūs žmonės

|-
| 1885 || Šiaudinė || Merkelis Račkauskas, literatūrologas, pedagogas || 1968
|-
| 1886 || || Antanas Montvydas, gydytojas, rašytojas || 1966
|-
| 1932 || Žiliai || Juozapas Baldauskas, žurnalistas || 2014
|-
| 1939 || Traidžiai || Ona Simanavičienė, mokslinė agronomė || 2023
|}

## Šaltiniai

* Jonas Sireika. Papilės valsčiaus administracinė ir politinė raida 1918–1940 metais. Šiaulių pedagoginis universitetas, 2004.
Raudėnų valsčius

**Raudėnų valsčius** – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Raudėnai.

## Istorija

Valsčius įkurtas po I pasaulinio karo, panaikintas 1936 m., tačiau vėl atkurtas 1947 m. lapkričio 6 d. iš dalies Kuršėnų valsčiaus ir dalies Tryškių valsčiaus. Galutinai panaikintas 1950 m. birželio 20 d., valsčiaus teritorija perduota Kuršėnų rajonui (7 apylinkės).

|-
| 1923 m.  || 189 || 3880 || 826 || || 103 gyvenvietės 
|-
| 1932 m. || 118 || 4000 || || 16 seniūnijų  ||
|-
| 1949-01-01  || 171 || || || 7 apylinkės  ||
|}

## Vadovai
* Izidorius Mačiulis, 1932 m.

## Suskirstymas

## Gyventojai
### Tautinė sudėtis

1923 m. gyveno 3880 žmonės:
* Lietuviai - 90,62% (3516);
* Rusai - 7,35% (285);
* Žydai - 0,98% (38);
* Latviai - 0,72% (28);
* Lenkai - 0,21% (8);
* Vokiečiai - 0,08% (3);
* Kiti - 0,05% (2).

### Žymūs žmonės

|-
| 1931 || Paežeriai || Julius Danusevičius, miškininkas, genetikas ||
|}

## Šaltiniai
Brenta

**Brenta** (, ) – upė šiaurės rytų Italijoje, Trentino-Alto Adidžės ir Veneto srityse. Prasideda Alpių kalnuose, dvejomis ištakomis, ištekančiomis iš Leviko ir Kaldonaco ežerų. Teka į pietryčius Valsuganos slėniu, vėliau pasiekia Veneto lygumą. Žemupyje vaga išsiskiria į senąją Brentos vagą ir pagrindine tapusia XX a. pr. sudarytą Naujosios Brentos kanalizuotą vagą. Įteka į Adrijos jūrą: senoji vaga į Venecijos lagūną ties Mira, o naujoji vaga tarp Venecijos lagūnos ir Adidžės žiočių, ties Kiodžija.

Didesni intakai: Čizmonas, Senasis Muzonas, Pjovežo kanalas, Bakiljonė, Gorconės kanalas. Antikos laikais Brentos vaga netoli Padujos šakojosi į Senąją ir Naująją Brentą. Viduramžiais upė pakeitė kryptį, ir vaga, ėjusi per Padują buvo užimta Bakiljonės upės. XVI a. sudarytas laivybinis kanalas, kuriuo buvo siekiama apeiti Venecijos lagūną. Svarbiausi prie Brentos įsikūrę miestai yra Basanas ir Paduja.

## Šaltiniai
Skaistgirio valsčius

**Skaistgirio valsčius** – buvęs administracinis-teritorinis vienetas dabartinės šiaurės Lietuvos teritorijoje, pasienyje su Latvija. Centras – Skaistgirys.

## Istorija

Valsčius panaikintas 1950 m. birželio 20 d., jo teritorija perduota Žagarės rajonui (7 apylinkės).

|-
| 1923 m.  || 148 || 3514 || 730 || || 43 gyvenvietės 
|-
| 1932 m. || 109 || 3121 || || 8 seniūnijos  ||
|-
| 1949-01-01  || 155 || || || 7 apylinkės  ||
|}

## Vadovai
* Kazys Tolkus, 1932 m.

## Suskirstymas

## Gyventojai
### Tautinė sudėtis

1923 m. gyveno 3514 žmonės:
* Lietuviai - 92,94% (3266);
* Latviai - 4,78% (168);
* Rusai - 1,22% (43);
* Lenkai - 0,97% (34);
* Žydai - 0,09% (3).

### Žymūs žmonės

|-
| 1931 || Biliūnai || Antanas Kajalavičius, inžinierius mechanikas ||
|}

## Šaltiniai
Alvydas Pumputis

**Alvydas Pumputis** (g. 1950 m. liepos 3 d. Molėtų rajonas) – švietimo vadybininkas, ilgametis aukštosios teisės mokyklos vadovas, Mykolo Romerio universiteto (MRU) rektorius - emeritas, teisininkas, teisėtyrininkas konstitucionalistas, profesorius.

## Biografija
1961–1969 m. mokėsi Videniškių vidurinėje mokykloje.< 1974 m. Vilniaus universiteto Teisės fakultete baigė teisę, įgijo teisininko kvalifikaciją. 1979 m. birželio 22 d. Ukrainos SSR Mokslų akademijos Valstybės ir teisės institute apgynė disertaciją tema „Vietinių tarybų vykdomųjų komitetų komisijų organizavimo ir veiklos teisiniai pagrindai“, teisės mokslų kandidatas (socialinių mokslų teisės krypties daktaras).

Iki 1982 m. VU Teisės fakulteto laborantas, Valstybinės teisės katedros dėstytojas, vyr. dėstytojas, nuo 1984 m. docentas, nuo 1982 m. SSRS VRM Minsko aukštosios mokyklos Vilniaus fakulteto viršininko pavaduotojas mokymo ir mokslo darbui, nuo 1990 m. Lietuvos policijos akademijos viršininkas, 1991–1997 m. rektorius, nuo 1993 m. LPA profesorius, nuo 1997 m. LTU, vėliau – MRU rektorius.

## Šaltiniai
Eklogė

**Eklogė** ( – atranka) – literatūros žanras, epinių ir draminių elementų turintis eilėraštis apie laimingą kaimo žmonių gyvenimą gamtos prieglobstyje.

Dažnai tapatinama su bukolika, kartais laikoma bukolikos porūšiu. Terminas atsirado Romoje, kur eklogėmis buvo vadinami pavieniai Vergilijaus „Bukolikų“ eilėraščiai. Kaip savarankiškas žanras egzistavo Renesanso laikais. Ekloges rašė Dantė, Frančeskas Petrarka, Džovanis Bokačas.

## Šaltiniai
Pumputis

*Albertas Pumputis, Kelmės pedagogas, Liolių pagrindinės mokyklos direktorius
*Alvydas Pumputis (g. 1950 m.), švietimo vadybininkas, MRU rektorius, teisininkas konstitucionalistas, profesorius
* Dalius Pumputis (g. 1980 m.), matematikas, fizinių mokslų daktaras
* Gaudendas Pumputis, statybos pramonės vadybininkas, UAB „Constructus“ vadovas
Tėjus

**Tėjus** (, ) – upė Jungtinėje Karalystėje, vidurio Škotijoje. Prasideda Škotijos aukštumose, Ben Lui kalno papėdėje, teka į šiaurės rytus (vadinama Dochartu), aukštupyje prateka ledyninį Tėjaus ežerą. Teka į pietryčius, o žemupyje – į pietus. Ties Pertu įteka į Šiaurės jūros Tėjaus užutėkį (*Firth of Tay*). Tai ilgiausia Škotijos upė.

Didesni intakai: Branas, Almondas, Yrnas (dešinieji), Lajonas, Tiumelas, Aisla (kairieji). Upės vidurinis debitas yra 167 m³/s (vienas didžiausių Britanijoje), o smarkių potvynių metu – net 7 mln. m³/val. Tarp 1210 ir 1993 m. Perte užfiksuoti 34 upės potvyniai. Dabar įrengta užtvankų sistema, sauganti nuo užtvindymų.

## Šaltiniai
Posmas

**Posmas** (**strofa**) – pagrindinis eiliuotos kalbos vienetų – eilučių – derinys, pasižymintis intonacine vienove ir sistemiškai pasikartojantis kūrinyje.

Būna užbaigtas ne tik intonaciniu, bet ir sintaksiniu bei semantiniu atžvilgiu. Posmų būna rimuotų ir nerimuotų. Pagal eilučių skaičių skiriami dvieiliai (distichas), trieiliai (tercetas, tercina), ketureiliai (katrenas), penkiaeiliai, šešiaeiliai, septyneiliai, aštuoneiliai posmai. Eilutės posme rimuojamos gretutiniu (aa), kryžminiu (abab), gaubiamuoju (abba) ir kitais būdais (pavyzdžiui, aabccb). Kartais eilėraštį sudaro vienas sudėtingas posmas (trioletas) arba pastovus kelių posmų derinys (sonetas, rondo). Šiuolaikinėje poezijoje posmai dažnai grafiškai transformuojami – ketureiliai paverčiami šešiaeiliais, aštuoneiliais. Posmus (strofas) turintys tekstai vadinami strofiniais, neturintys – astrofiniais.
Pala imperija

**Pala imperija** buvo budistų dinastija ir viena didžiausių Viduriniosios Indijos karalysčių, valdžiusių iš Bengalijos rytinę Indijos subkontinento dalį. Palas dažnai priešininkai vadino Gaudos valdovais. Vardas *Pala* (Bengalų kalba: পাল *pal*) reiškia gynėjas ir buvo naudojamas vardo pabaigoje visų dinastijos valdovų.

## Istorija
Palos buvo Mahajanos ir tantrinio budizmo pasekėjai. Gopala buvo pirmasis dinastijos valdovas. Jis atėjo į valdžią 750 m. Gaure po demokratinių rinkimų. Šis įvykis laikomas vienu pirmųjų demokratinių rinkimų Pietų Azijoje nuo Mahadžanapadų laikų. Jis valdė 750–770 m. ir sutvirtino savo valdžią užvaldydamas visą Bengaliją. Ši budistinė dinastija valdė keturis šimtus metų (750–1120 m.), kuomet Bengalijoje buvo stabilumas ir klestėjimas. Jie sukūrė daug šventyklų ir meno kūrinių, rėmė Nalandos ir Vikramašilos universitetus. Somapura Mahavihara, kurį pastatė Darmapala, yra didžiausia budistų vihara Indijos subkontinente.

Imperija pasiekė zenitą valdant Darmapalai ir Devapalai. Darmapala išplėtė valdas į šiaurinę Indijos dalį, o tai vėl pradėjo kovą dėl dominavimo subkontinente. Jo įpėdinis Devapala užkariavo didžiąją Pietų Azijos dalį ir sritis už jos ribų. Jo imperija tesėsi nuo Asamo iki Utkalos rytuose, Kambodžos karalystės (dabar Afganistanas) šiaurės vakaruose ir Dekano pietuose. Pasak Palų vario lentelių įrašų, Devapala išnaikino utkalas, užkariavo Asamą, sutriuškino hunų, giminingų įsiveržusiems į Europą, išdidumą, nužemino Pratiharas, gurdžarų ir dravidų valdovus.

Po Devapalos mirties baigėsi Palos imperijos dominavimas ir iškilo keletas nepriklausomų karalysčių ir dinastijų. Tačiau Mahipala I atnaujino imperijos viršenybę. Jis susigrąžino valdžią visoje Bengalijoje ir išplėtė imperiją. Jis atsilaikė prieš Rajendros Cholos I ir čalukjų invazijas. Po jo mirties vėl sekė nuosmukis iki Ramapalos, paskutinio didžio dinastijos atstovo, kuris iki tam tikro lygio atgavo imperijos pozicijas. Jis sutriuškino Varendros sukilimą, išplėtė valdas į Kamarupą, Orisą ir Šiaurės Indiją.

Palos imperija laikoma Bengalijos aukso amžiumi. Niekada anksčiau ir vėliau bengalai nepasiekė tokio galios ir garbės. Palos įvedė Mahajanos budizmą Tibete, Butane, Mianmare. Palos prekiavo ir turėjo įtaką pietryčių Azijoje. Tai matosi Šailendros (dabar Malaja, Java, Sumatra) skulptūrose ir architektūriniame stiliuje. Galiausiai Pala imperija subyrėjo po Sena dinastijos atakų.

## Pagrindiniai Palų valdovai

* Gopala I (756–781 m.)
* Darmapala (781–821 m.)
* Devapala (821–861)
* Mahendrapala, Šurapala I, Vigrahapala I (861–866 m.)
* Narajanapala (866–920 m.)
* Radžjapala (920–952 m.)
* Gopala II (952–969 m.)
* Vigrahapala II (969–995 m.)
* Mahipala I (995–1043 m.)
* Najapala (1043–1058 m.)
* Vigrahapala III (1058–1075 m.)
* Mahipala II (1075–1080 m.)
* Šurapala II (1080–1082 m.)
* Ramapala (1082–1124 m.)
* Kumarapala (1124–1129 m.)
* Gopala III (1129–1143 m.)
* Madanapala (1143–1162 m.)
* Govindapala (1162–1174 m.)
Stovyklavietė

**Stovyklavietė** (taip pat *kempingas*) – poilsiavietė, kurioje apsistojama (pvz., kelionės, turistinio žygio metu). Specialiai įrengta vieta gamtos apsuptose vietose, prie vandens telkinių, skirta turizmo reikmėms (t. y. apgyvendinimui, aktyviam bei pasyviam poilsiui). Paprastai stovyklavietėje būna numatytos vietos palapinėms statyti, pilni sanitariniai mazgai (tualetai, dušai, prausyklos), virtuvėlės, vasariniai nameliai.

## Šaltiniai

## Nuorodos
*Lietuvos kempingų asociacijos tinklalapis
Utenos kolegija

**Utenos kolegija** – Rytų Aukštaitijos regiono aukštoji mokykla.

21 studijų programa. Studijų formos: nuolatinė, ištęstinė. Kolegijos ištakos – Utenos aukštesnioji verslo ir aukštesnioji medicinos mokykla. Kolegija įsteigta LR Vyriausybės 2000 m. rugpjūčio 30 d. nutarimu Nr. 1000 „Dėl valstybinių Alytaus, Kauno, Utenos ir Vilniaus kolegijų steigimo“ ir LR ŠMM 2000 m. rugsėjo 1 d. įsakymu Nr. 1093 „Dėl Utenos aukštesniųjų medicinos ir verslo mokyklų reorganizavimo į Utenos kolegiją“.

## Fakultetai, katedros
* Verslo ir technologijų fakultetas
* Medicinos fakultetas
* Verslo ir viešosios vadybos, Inžinerijos ir technologijų, Teisės, Slaugos ir burnos priežiūros, Sveikatos priežiūros ir reabilitacijos, Socialinės gerovės katedros

Mokymo(si) bazė – teorinio ir praktinio mokymo patalpos: Automatinio valdymo sistemų ir robotikos, Elektrotechnikos  ir elektronikos, Automatinio valdymo ir elektros įtaisų, Kompiuterinio projektavimo, Mikrobiologijos, Maisto chemijos, Chemijos, Fizikos ir kt. laboratorijos bei auditorijos, Elektroninio mokymo centras, Burnos priežiūros specialistų rengimo centras, Kosmetologijos centras, Mokomasis svetingumo centras, biblioteka, skaitykla.

## Studijų programos
Šiuo metu įgyvendinama 21 koleginė studijų programa:
* Medicinos fakultete – bendrosios praktikos slauga, socialinis darbas, socialinė pedagogika, dantų technologija, burnos higiena, odontologinė priežiūra, kosmetologija ir kineziterapija.
* Verslo ir technologijų fakultete – verslo vadyba, transporto verslas, turizmo ir viešbučių administravimas, svetingumo vadyba (tarptautinė jungtinė studijų programa, anglų k.), teisė, aprangos dizainas ir technologija, buhalterinė apskaita, informacinių sistemų inžinerija, automatinio valdymo sistemos, maisto produktų technologija, aplinkos apsaugos inžinerija, elektros energetika bei žemės ūkio technologija (studijos vyksta Alantos technologijos ir verslo mokykloje).

## Kvalifikaciniai laipsniai
Nuo 2006 m. Utenos kolegija absolventams teikia profesinio bakalauro kvalifikacinį laipsnį.

## Vadovybė
* Direktorius dr. Raimundas Čepukas
* Direktoriaus pavaduotoja studijoms ir mokslui dr. Vitalija Bartuševičienė

## Klubai
Utenos kolegijoje veikia:
* Verslumo ugdymo klubas
* Turistų klubas
* Aplinkos tyrimų klubas
* Alumni klubas

## Kolegijos pasiekimai
* Kokybės vadybos sistemos ISO 9001:2008 sertifikatas

* Europos verslo asamblėjos apdovanojimas už aukštą studijų kokybę

* Tarptautinės svetingumo specialistų asociacijos EURHODIP nominacija ,,Metų mokykla“
* Europos kokybės tyrimų  bendrijos Auksinės kategorijos prizas už veiklos kokybę

* *Erasmus* aukštojo mokslo chartija

* Kelių diplomų galimybė

* Neformalaus švietimo patirtis (ne tik Lietuvoje, bet ir užsienyje)

## Išnašos

## Nuorodos
* Oficiali svetainė
Byla (reikšmės)

Žodis **byla** reiškia:

* byla – surištų ar susiūtų tam tikros temos dokumentų visuma:
** akademinė byla – akademinės informacijos dokumentų apie studentą rinkinys mokymo institucijoje. Jame gali būti informacija apie studijų programą, įgytų studijų kreditų perkėlimą, išklausytų ir pažymiais įvertintų studijų dalykų pavadinimai, pažymių vidurkis, ankstesnio mokymosi įvertinimai, paskatinimai, drausminės nuobaudos ir prašymai.
** notaro byla
** draudimo byla
** paveldėjimo byla
* byla – kompiuterio atminties erdvėje saugomas informacijos vienetas;
* teismo terminai:
** teismo byla, pvz.:
*** civilinė byla,
*** baudžiamoji byla
*** administracinė byla
*** konstitucinės justicijos byla)
** teismo procesas, teisena – pvz.:
*** civilinis procesas,
*** baudžiamasis procesas
*** administracinis procesas)

## Pavardės:

Pavardę turi šie garsesni asmenys:

* Jurgis Byla – visuomenės veikėjas
Shangri-la dialogas

**Shangri-la dialogas** () arba **Azijos saugumo vadovų susitikimas** () – kasmetinis Singapūre vykstantis Azijos, Ramiojo vandenyno, Šiaurės Amerikos ir Europos šalių gynybos ministrų susitikimas, kuriuo siekiama gilinti valstybių tarpusavio pasitikėjimą ir bendradarbiavimą saugumo srityje. Susitikimai pradėti 2002 m., juos organizuoja Tarptautinių strateginių studijų institutas.

Susitikime dalyvaujančios šalys: Australija, Bangladešas, Brunėjus, Kambodža, Kanada, Kinija, Prancūzija, Vokietija,  Indija, Indonezija, Japonija, Laosas, Malaizija, Mongolija, Mianmaras, Naujoji Zelandija, Pakistanas, Filipinai, Pietų Korėja, Rusija, Singapūras, Šri Lanka, Tailandas, Rytų Timoras, Didžioji Britanija, JAV, Vietnamas.

## Nuorodos
* Oficialus puslapis 

## Išnašos
Tėjaus ežeras

**Tėjaus ežeras** (, ) – ledyninis ežeras Jungtinėje Karalystėje, vidurio Škotijoje, Perte ir Kinrose, Škotijos aukštumose. Siauras, išsidriekęs šiaurės rytų – pietvakarių kryptimi 23 km, plotis ~2 km. Gylis iki 150 m. Šiaurinėje pakrantėje stūkso 10 pagal aukštį Britų salose Ben Lojerso kalnas. Vakaruose įteka Docharto ir Lochajaus upės, rytuose išteka Tėjus.

Pagrindinės gyvenvietės prie Tėjaus ežero yra Kilinas ir Kenmoras. Senovėje ežere buvo pastatyti įtvirtinimai, vadinami kranogais. ~20-ies liekanos rastos ežere, vienas rekonstruotas.
Bahamų transportas

Šis straipsnis skirtas **[[Bahamos|Bahamų]] transportui** aprašyti.
## Keliai
Bahamuose yra 2 717 km kelių, iš kurių 1 560 km yra asfaltuoti. Eismas vyksta kairėje kelio pusėje.
## Uostai
Uostais susisiekiama tarp salų. Su mažesnėmis salomis susisiekiama valtimis. 
## Oro uostai

Šalyje yra 62 oro uostai. Yra 2 tarptautiniai oro uostai: Nassau ir Grand Bahama tarptautiniai oro uostai. 33 oro uostai turi asfalto dangą. Bahamos taip pat turi 1 sraigtasparnių nusileidimo aikštelę.
The Silhouette

**The Silhouette** – antrasis portugalų doom-gotikinio metalo grupės Ava Inferi studijinis albumas. Išleistas 2007 metais įrašų kompanijoje „Season of Mist“. Daugelis dainų atliktos anglų kalba, tačiau yra viena portugališka – *A Dança das Ondas*. Šiai dainai sukurtas ir videoklipas.

## Kūriniai
# „A Dança das Ondas“ – 5:22
# „Viola“ – 8:02
# „The Abandoned“ – 5:33
# „Oathbound“ – 1:55
# „The Dual Keys“ – 7:13
# „Wonders of Dusk“ – 4:59
# „La Stanza Nera“ – 5:41
# „Grin of Winter“ – 4:58
# „Pulse of the Earth“ – 6:35

## Atlikėjai
* Carmen Susana Simões – vokalas, eilės
* Rune Eriksen – elektrinė, akustinė gitara, garso efektai, eilės
* Jaime S. Ferreira – bosinė gitara
* João Samora – mušamieji

## Nuorodos
* Encyclopaedia Metallum apžvalga
Angolos transportas

Šis straipsnis skirtas **[[Angola|Angolos]] transportui** aprašyti.

## Geležinkeliai
*Iš viso:* 2761 km
*Bėgių plotis:* Daugumos geležinkelių vėžių plotis – 1067 mm. Yra 123 km siaurukas, kurio vežė – 600 mm

### Susisiekimas su kaimyninėmis valstybėmis

* Kongas – ne
* Kongo Demokratinė Respublika – taip
* Namibija – taip
* Zambija – ne

### Žemėlapiai

* UNJLC žemėlapis
* Žemėlapis

## Keliai

Iš viso: 52 429 km
Grįsti: 5349 km
Negrįsti: 46 080 km

Kelių infrastruktūra yra neišvystyta. Keliavimas Angolos keliais kol kas yra sunkus, nes dauguma kelių yra negrįsti arba turi labai blogą asfaltą. Prie kelių infrastruktūros nevystimo prisidėjo ir pilietinis karas.

## Oro uostai

Šalyje yra 211 oro uostų, iš kurių 30 yra grįsti. *([[2008]])*

## Nuorodos
Dune 2000

**Dune 2000** − realaus laiko strategijos kompiuterinis žaidimas, išleistas 1998 metais „Westwood Studios“. Pritaikytas Microsoft Windows ir vėliau perdarytas PlayStation žaidimų konsolei. Žaidimas visai nedaug skiriasi nuo ankstesnės „Dune II“ versijos, kuri yra pagrįsta Frenko Herberto *Dune visata*.

## Garso takelis
***Dune 2000: Long Live The Fighters!*** (Frank Klepacki)

# Options
# Attack on Arrakis
# Enter the Ordos
# Fight For Power
# Harkonnen Battle
# Land of Sand
# Plotting
# Rise of Harkonnen
# Robotix
# Spice Scouting
# The Ambush
# The Atreides Gain
# The Fremen
# The Soldiers Approach
# The Waiting Game
# Under Construction
# Score
Linda Scott

**Linda Scott** (tikroji pavardė Linda Joy Sampson; g. 1945 m. birželio 1 d. Niujorke, JAV) – amerikiečių dainininkė. 1961 m. tapo viena populiariausių Amerikos dainininkių. Per kelerius metus perdainavo žinomiausias 3–4 deš. dainas. Karjerą baigė anksti – apie 1964 metus.

Gimė Kvinse, Niujorke. 1963 m. baigė Teneko vidurinę mokyklą Naujajame Džersyje. Nuo 1959 m. dalyvavo CBS radijo vedėjo Artūro Godfrėjaus laidose. Dalyvaudama laidoje kartu su kitais jaunais dainininkais „Epic Records“ studijoje atliko pirmąją dainą „In–Between Teen“. 1961 m. pasirašė sutartį su „Canadian–American Records“ įrašų kompanija. Tais pačiais metais pasirinko Lindos Skot slapyvardį ir perdainavo 1932 m. kūrinį „I've Told Every Little Star“.

1970–ųjų pradžioje galutinai pasitraukė iš pramogų verslo. Kelerius metus dirbo karinėje medicinos laboratorijoje Fort Sem Hiustone, Teksase. Kingsvėjaus kolegijoje apgynė teologijos daktaro disertaciją. 1973 m. išsiskyrė, turi vieną vaiką.
Anton Praetorius

**Anton Praetorius** (**Antonas Pretorijus**, 1560 m. Lipštatas, Vokietija – 1613 m. gruodžio 6 d. Laudenbachas prie Bergštrasės) – protestantų pastorius, Kalvino bažnyčios teologas ir rašytojas. Kovojo prieš raganų procesus ir kankinimus, kalvinizmo pradininkas.

## Biografija

1586 m. jo žmona Marija pagimdė sūnų Johanesą. 1595 m. Pretorijus parašė eilėraštį apie Heidelbergo rūmų Didžiąją statinę. 1596 m. Pretorijus tapo Biršteino kunigaikščio (Frankfurtas prie Maino) pastoriumi.

1597 m. viename raganų procese Pretorijus protestavo prieš kankinimus. Teisėjui užbaigus bylą, kaltinamoji buvo paleista laisvėn, tačiau Pretorijus prarado pastoriaus vietą.

1598 m. Pretorijus tapo Laudenbacho (Bergštrase) pastoriumi. Jis išleido knygą „Pranešimas apie kerėjimus ir kerėtojus“. Tokiu būdu jis protestavo prieš raganų persekiojimą ir kankinimus. Šią knygą jis išleido „Johaneso Skultetuso“ (jo sūnaus vardas) slapyvardžiu. 1602 m. ir 1613 m. Pretorijus išleido knygą savo vardu.

1629 m. po jo mirties pasirodė ketvirtasis knygos „Pranešimas apie kerėjimus ir kerėtojus“ leidimas.

## Bibliografija
* Gründlicher Bericht von Zauberey und Zauberern per „Ioannem Scultetum Westpahlo-camensem“, 1598 m. (knyga prieš raganų persekiojimą ir kankinimus)
* Naujieji 1602 m., 1613 m. ir 1629 m. leidimai
* *De sacrosanctis novi foederis Iesus Christi Sacramentis.* 1602 m.
* *De pii magistratus officio, iure ac potestate in religione et ecclesiis ad verbi Dei normam reformandis.* 1596 m.

## Literatūra
* Hartmut Hegeler: *Anton Praetorius, Kämpfer gegen Hexenprozesse und Folter.* Unna 2002, ISBN 3980896943 (Hartmuto Hegelerio biografija apie Antoną Pretorijų, kovotoją prieš raganų procesus)

## Nuorodos
* http://www.anton-praetorius.de (Antono Pretorijaus gyvenimo datos ir literatūra)
* http://www.rzuser.uni-heidelberg.de/%7Ecd2/drw/F3/praetor/o02wid.htm (Originalus Pretorijaus knygos tekstas vokiečių kalba, 1613)
* http://www.theology.de/praetorius.htm  biografija
Gadūnavo valsčius

**Gadūnavo valsčius** () – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Gadūnavas, XX a. pradžioje – Nevarėnai.

## Istorija

Įkurtas 1863 m., panaikintas po I pasaulinio karo. Nors 1919 m. jis dar minimas Lietuvos apskričių sienų ir centrų įstatyme, tačiau jau 1923 m. Gadūnavas buvo Telšių valsčiuje.

|-
| 1877 m. || || 7404 || 659 kiemai  || 13 seniūnijų || 132
|}

## Šaltiniai
Janapolės valsčius

**Janapolės valsčius** (iki XVIII a. 2-osios pusės ***Viržuvėnų valsčius***) – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Janapolė.

## Istorija

Viržuvėnų valsčių XV a. mini Janas Dlugošas. XVIII a. valsčius panaikintas. Atkurtas kaip Janapolės valsčius 1947 m. lapkričio 6 d. iš dalies Varnių valsčiaus. Valsčius galutinai panaikintas 1950 m. birželio 20 d., jo teritorija priskirta Varnių rajonui (5 apylinkės).

|-
| 1949-01-01  || 130 || || || 5 apylinkės  ||
|}

## Suskirstymas

## Šaltiniai
Spėjus

**Spėjus** (, ) – upė Jungtinėje Karalystėje, šiaurės rytų Škotijoje. Antra pagal ilgį po Tėjaus. Prasideda Škotijos aukštumose, Monadlijo kalnagūbryje. Teka į šiaurės rytus, aukštupyje kerta Inišo pelkynus ir juose telkšantį Inišo ežerą. Įteka į Šiaurės jūros Morajaus užutėkį 5 km į vakarus nuo Bakio.Didžiausi intakai – Eivonas (dešinysis) ir Dulnanas (kairysis). Tėkmė greita, dažnai sukelia smarkius potvynius. Upėje gausu lašišų ir upėtakių, pakrantėse įsikūrusios viskio distiliavimo įmonės.
Tvidas

**Tvidas** (, ) – upė Jungtinėje Karalystėje; Škotijoje ir Anglijoje. Prasideda prie Tvismjuro kaimo Pietų Škotijos aukštumose. Teka į rytus senoviniu ledyniniu slėniu. Žemupyje pasuka į šiaurės rytus ir paskutinius 27 km sudaro Anglijos-Škotijos sieną. Įteka į Šiaurės jūrą ties Beriku prie Tvido.

Didesni intakai: Etrikvoteris, Leitenvoteris, Tivjutas, Tilas (dešinieji), Vaiterdervoteris (kairysis). Upėje gausu lašišų. Prie Tvido įsikūrę miestai: Galašilsas, Melrouzas, Kelsas, Koldstrimas (Škotija), Berikas prie Tvido (Anglija).

## Išnašos
Almada

**Almada** () – miestas Portugalijoje, Lisabonos regione, Setubalio apskrityje. Įsikūręs prie Težo žiočių, priešais Lisaboną. Yra uostas (Kašiljase) iš kurio kursuoja keltas į Lisaboną. Per miestą eina Lisabonos-Setubalio magistralė ir geležinkelis. Tiltas *[[Ponte 25 de Abril]]* jungiantis Almadą ir Lisaboną yra vienas ilgiausių Europoje (2,27 km). Upės pakrantėje stovi Kristaus Karaliaus paminklas, nukreiptas į Lisaboną. Į Almados savivaldybę taip pat įeina Košta da Kaparikos miestelis Atlanto vandenyno pakrantėje, žymus savo paplūdimiais.

## Istorija

Almada įkurta 1190 m. karaliaus Sanšo I nutarimu.

## Savivaldybė
Almados savivaldybė užima 70,2 km² plotą, 2011 m. gyveno 174 030 gyventojų. Be Almados miesto kitos svarbesnės jos gyvenvietės: Košta da Kaparika, Kintinjašas, Vale Figeira, Aroeira, Sobreda, Botekinas, Trafarija.

## Žymūs žmonės
* Anabela – dainininkė,
* Luís Figo – futbolininkas,
* Carlos Sousa – lenktynininkas,
* Telma Monteiro – dziudo imtynininkė,
* Romeu Correia – rašytojas,
* Carmen Susana Simões – dainininkė.

## Miestų giminystė
*  Porto Amboinas, Angola
*  Salas, Žaliasis Kyšulys
*  Regla, Kuba

## Šaltiniai
Burdens

**Burdens** – debiutinis portugalų doom-gotikinio metalo grupės Ava Inferi studijinis albumas. Išleistas 2006 metais įrašų kompanijoje „Season of Mist“. Visos dainos atliktos anglų kalba, išskyrus „Vultos“ kuri yra portugališka.

## Kūriniai
# „Ava Inferi“&nbsp;– 4:52
# „The Shrine“&nbsp;– 7:06
# „A Glimpse of Sanity“&nbsp;– 5:35
# „The Wings of Emptiness“&nbsp;– 6:17
# „Sinisters“&nbsp;– 3:19
# „Vultos“&nbsp;– 4:50
# „Fate of Mountains“&nbsp;– 8:38

## Atlikėjai
* Carmen Susana Simões – vokalas, eilės
* Rune Eriksen – elektrinė, akustinė gitara, garso efektai
* Jaime S. Ferreira – bosinė gitara
* João Samora – mušamieji

### Kviestiniai atlikėjai
* Miguel Do Vale – pianinas (1, 2 kūriniuose)
* Nuno Roberto – portugališka gitara (5, 7 kūriniuose)
* Nuno Roberto, João Monteiro – apipavidalinimas
Bitter Sweet Symphony

**„Bitter Sweet Symphony“** – anglų alternatyviojo roko grupės „The Verve“ singlas, išleistas 1997 m. birželio 16 d. Užėmė antrą vietą tarp populiariausių Jungtinės Karalystės įrašų.

„Rolling Stone“ ir daugelio kitų leidinių išrinkta viena geriausių visų laikų dainų.

Dainos kūrėjas Ričardas Aškroftas buvo apkaltintas nuplagijavęs dalį Endriu Oldamo simfonijos, skirtos „The Rolling Stones“ dainai „The Last Time“ (1965). Šeštajame dešimtemtyje „The Rolling Stones“ atstovavusi JAV įrašų kompanija „ABKCO Records“ atsisakė pretenzijų į kūrinį, kai Aškroftas „Bitter Sweet Symphony“ skyrė Mikui Džageriui ir Keitui Ričardsui.

## Reitingai

## Šaltiniai
Tara

Žodis **tara** gali reikšti:

* tara – kokia nors talpa medžiagų laikymui (stiklainis, butelis ir kt.);
* Tara – upė Juodkalnijoje;
* Tara – upė Rusijoje;
* Tara – kalva ir archeologinis kompleksas Airijoje;
* Taros kalnai – kalnų masyvas ir nacionalinis parkas Serbijoje;
* Tara – miestelis Japonijoje, Sagos prefektūroje;
* Tara – miestas Rusijoje, Omsko srityje;
* Tara – bodhisatva Tibeto budizme;
* Tara – polineziečių jūrų deivė.
* Tara – estų dievas.
Ragužė

**Ragužė** (*Tribulus*) – keimerūninių (*Zygophyllaceae*) šeimos augalų gentis.

Kai kurios iš rūšių, ypač *T. cistoides, T. longipetalus, T. Micrococcus, T. Terrestris*, ir *T. zeyheri,* laikomos piktžolėmis. Taip pat kai kur ragužės laikomi dekoratyviniais augalais. Jungtiniuose Arabų Emyratuose ragužė yra simbolinė gėlė.

## Rūšys

*[[Tribulus adscendens]]*
*[[Tribulus alacranensis]]*
*[[Tribulus alatus]]*
*[[Tribulus bimucronatus]]*
*[[Tribulus brachystylis]]*
*[[Tribulus brasiliensis]]*
*[[Tribulus californicus]]*
*[[Tribulus caribaea]]*
*[[Tribulus cistoides]]*
*[[Tribulus cristatus]]*
*[[Tribulus decolor]]*
*[[Tribulus dimidiatus]]*
*[[Tribulus excrucians]]*
*[[Tribulus fisheri]]*
*[[Tribulus glabrata]]*
*[[Tribulus grandiflorus]]*
*[[Tribulus hirsutus]]*
*[[Tribulus humifusus]]*
*[[Tribulus hystrix]]*
*[[Tribulus longipes]]*
*[[Tribulus longipetalus]]*
*[[Tribulus macranthus]]*
*[[Tribulus macrocarpus]]*
*[[Tribulus macropterus]]*
*[[Tribulus maximus]]*
*[[Tribulus minutus]]*
*[[Tribulus micrococcus]]*
*[[Tribulus moluccanus]]*
*[[Tribulus parvispinus]]*
*[[Tribulus pechuelii]]*
*[[Tribulus pentandrus]]*
*[[Tribulus pentandrus]]*
*[[Tribulus platypterus]]*
*[[Tribulus pterophorus]]*
*[[Tribulus pubescens]]*
*[[Tribulus rajasthanensis]]*
*[[Tribulus ranunculiflorus]]*
*[[Tribulus saharae]]*
*[[Tribulus sericeus]]*
*[[Tribulus taiwanense]]*
Gulsčioji ragužė *(Tribulus terrestris)*
*[[Tribulus trijugatus]]*
*[[Tribulus trijugus]]*
*[[Tribulus tuberculatus]]*
*[[Tribulus zeyheri]]*
Akira Vatanabe

**Akira Watanabe** () – profesionalus šogio žaidėjas. Yra jauniausias visoje šogio istorijoje žaidėjas, kuris pasiekė 9-dan lygį.

## Titulai
**Turnyrai, kuriuos laimėjo**:

**Nelaimėti turnyrai**:
Verlibras

**Verlibras** ( 'laisvosios eilės') – eiliavimas be aiškios sistemos.

Nuo prozos tokį eiliavimą skiria intonacinės ypatybės: simetriškas, periodiškas kalbos bangavimas (stipryn–silpnyn, aukštyn–žemyn), sintaksinių pakartojimų ir paralelizmų poetika, sintaksinių kalbos vienetų simetrija, jų reikšminės opozicijos. Verlibru parašytuose kūriniuose būna savitai suderintų įvairių eilėdaros sistemų bei metrų. Labai svarbi semantinė ir sintaksinė kalbos struktūra, jos grafinė išraiška. Verlibras turi panašumo į silabotoninės eilėdaros laisvąsias eiles, kartais manoma, kad tos eilėdaros sistemos nesiskiria.

Verlibras pradėtas vartoti XIX a. vid. Pradininku laikomas amerikiečių poetas Voltas Vitmenas, išleidęs knygą „Žolės lapai“ (1855). Verlibras ypač paplito XX a. Juo modernioji poezija stilistiškai atsiriboja nuo klasikinės poezijos.
Jasvilonys

**Jasvilonys** – kaimas Panevėžio rajono savivaldybės rytuose, 5 km į pietvakarius nuo Subačiaus miestelio, prie Vašuokos ir Gaidžiupio santakos. Seniūnaitijos centras. Šiaurėje dunkso Ilčiūnų, rytuose – Žiūko miškas. Teka Dėnio upelis.

## Gyventojai

## Šaltiniai
Indijos subkontinentas

**Indijos subkontinentas** – Azijos regionas, esantis į pietus nuo Himalajų ir besitęsiantis link Indijos vandenyno.

Dėl panašios teritorijos kai kurie akademikai „Indijos subkontinentą“ ir „Pietų Aziją“ vartoja kaip sinonimus. Dėl politinių priežasčių, kai kurie siūlo terminą „Pietų Azijos subkontinentas“, „Indo-Pako subkontinentas“ ar „Pietų Azija“. Akademikai teigia, kad „Pietų Azija“ Europoje ir Šiaurės Amerikoje populiaresnė nei „Indijos subkontinentas“. Indologas Ronald B. Inden teigia, kad pirmasis terminas plinta, nes aiškiai atskiriama Rytų Azija, bet kiti turi priešingą nuomonę.

Istoriškai Indijos subkontinentas priklausė Didžiajai Indijai ar Britų Indijai, o dabar čia yra Indija, Pakistanas ir Bangladešas. Subkontinentui dažnai priskiriami Butanas, Nepalas ir Šri Lanka. Kartais priskiriami Maldyvai. Čia gyvena 34 % Azijos ir 16,5 % pasaulio žmonių.

## Išnašos
Unitai

**Unitai** (), arba **Ukrainos graikų apeigų katalikai** – Lietuvos ir Lenkijos valstybės stačiatikiai, 1596 m. sudarę su Romos Katalikų Bažnyčia Bresto bažnytinę uniją. Pagal ją stačiatikiai pripažino popiežiaus valdžią ir priėmė katalikybės dogmatiką, bet pasiliko savo liturgiją ir bažnytinę slavų kalbą.

1608–1827 m. Vilniuje unitams priklausė Švč. Trejybės bažnyčia, veikė bazilijonų vienuolynas. 1749 m. bazilijonų unitų vienuolynas buvo įsteigtas Bazilionuose (Šiaulių rajonas). 1795 m. unitai turėjo 30 bendrojo lavinimo mokyklų, 95 vienuolynus, prie kurių taip pat veikė mokyklos. Rusijos stačiatikių bažnyčia visą laiką priešinosi unijai. 1827–1839 m. caro Nikolajaus I dekretu visi unitų vienuolynai buvo sustačiatikinti, iš jų globos atimtos mokyklos, panaikintos bažnytinės provincijos. Unitai atsikūrė nepriklausomoje Lietuvoje 1919–1940 m.

Lietuvos Rytų apeigų katalikų Bažnyčios nariai buvo ir yra ukrainiečių, baltarusių ir rusų tautybės žmonės, labai mažai unitų yra lenkų ir lietuvių. Šiuo metu Lietuvoje yra 5 unitų bendruomenės, apie 150 aktyvių Bažnyčios narių. 1992 m. unitams grąžinta Vilniaus Švč. Trejybės bažnyčia.

## Šaltiniai
Andoros geografija

**Andora** – valstybė Pietų Europoje, Pirėnų kalnų rytinėje dalyje tarp Ispanijos ir Prancūzijos. Neturi tiesioginio išėjimo prie jūros.

Bendras sienų ilgis 118 km. Šiaurėje ir rytuose ribojasi su Prancūzija (55 km), vakaruose ir pietuose su Ispanija (63 km). Šalies ilgis iš vakarų į rytus 65 km, plotis iš šiaurės į pietus (52 km).

## Paviršius

Kalnų valstybė, išsidėsčiusi Pirėnų kalnų įduboje Šiaurinės Valyros ir Rytinės Valyros slėniuose. Teritorija žemėja iš šiaurės į pietus. Kalnai sudaryti iš kristalinių uolienų, būdingos karos – ledyninės kilmės duburiai su mažais kalnų ežerais. Šiaurės rytuose su Prancūzija jungia Envalyros perėja (2 408 m virš jūros lygio) ir La Kasos perėja (2091 m virš jūros lygio). Aukščiausios viršūnės pasienyje, žemiausia vieta – Valiros slėnyje, Ispanijos pasienyje (840 m virš jūros lygio).

## Klimatas

Vyrauja vidutinių platumų jūrinis slėniuose ir alpinių pievų kalnuose. Daugiausia lyja pavasarį ir vasarą. Vidutiniškai žiemą šiaurėje sninga ~50, pietuose ~10 dienų per metus. Sniego danga kalnuose išsilaiko apie 200 dienų. Vidutinė oro temperatūra Eskalde: sausį +2 °C, liepą +19 °C. Vidutinis metinis kritulių kiekis 800 mm.

## Vidaus vandenys

Beveik visa teritorija priklauso Valiros upės baseinui; Valyra įteka į Ebro intaką Segrę Ispanijoje. Valyros upės ilgis Andoros teritorijoje – 33 km, ją sudaro susiliejusios Šiaurinė ir Rytinė Valyros upės. Kalnuose daug tvenkinių, didžiausias Žuklaro tvenkinys.

## Augalija

Auga lapuočių – ąžuolų, bukų, kaštonų, beržų – ir spygliuočių – eglių, pušų – miškai. Subalpinės ir alpinės pievos kalnuose.

Pievos ir ganyklos užima 53 %, miškai 34 %, dirbamoji žemė 2 % šalies teritorijos.
Turliškiai

**Turliškiai** – kaimas Molėtų rajono savivaldybėje, 2 km į rytus nuo Dubingių.

## Istorija

Minimi 1554 m. inventoriuje. 1686 m. Dubingių kunigaikštystės inventoriuje *Turliszki*. 1744 m. kaimas užrašytas Vilniaus vyskupijos sinodo nutarimuose. Tada jis priklausė Dubingių parapijai.

## Gyventojai

## Šaltiniai
Gaveikiai (Molėtai)

**Gaveikiai** – kaimas Molėtų rajono savivaldybėje, 2 km į vakarus nuo Dubingių. Pietinė kaimo dalis yra Vilniaus rajone.

## Istorija

Minimi 1373 m. Livonijos kronikoje, kai Gaveikių kaime Livonijos magistras turėjo antrą pastovį. 1672 m. Dubingių bažnyčios palivarkas, kuriam priklausė šie kaimai: Gaveikiai, Kleboniškiai, Miežoniai, Našiūnai, Papiškiai, Paškonys, Trumpakojai.

## Gyventojai

### Žymūs žmonės
* Gaveikiuose gimė inžinierius mechanikas, sklandytojas, sklandytuvų konstruktorius Antanas Kuzmickas (1925–2012 m.).

## Šaltiniai
Trumpakojai

:: *Apie buvusį kaimą Pakruojo rajone žr. [[Trumpakojai (Pakruojis)]]*.

**Trumpakojai** – kaimas Molėtų rajono savivaldybėje, 5 km į šiaurės rytus nuo Dubingių, prie šiaurinio Žverno ežero kranto. 

## Istorija

1672 m. Gaveikių palivarko, priklausiusio Dubingių kunigaikštytei, kaimas. 1686 m. Dubingių valsčiaus kaimas. Buvo trys namai, du gyventojai buvo Trumpakojai. 1744 m. kaimas priklausė Dubingių parapijai.

## Gyventojai

## Šaltiniai
Klymas Artamonovas

**Klymas Artamanovas** (g. 1993 m. lapkričio 5 d.) – Ukrainos krepšininkas, rungtyniaujantis įžaidėjo pozicijoje. 2009 m. su Šiaulių Šiauliais pasirašė ilgalaikį kontraktą. Komandoje debiutavo 2010-02-14 varžybose su Lietuvos rytu.

Šiuo metu mokosi Šiaulių Santarvės vidurinėje mokykloje.

## Jaunučių rinktinė

2008 ir 2009 atstovavo Ukrainos U16 rinktinę. 2008 m. vykusiame U16 čempionate Klymas Artamanovas rinko po 1,3 taško per 13,5 minutės. 2009 m. Kaune vykusiame čempionate jis buvo aiškus komandos lyderis ir rinko 17 taškų, 4,5 atkovotų kamuolių bei 3,3 rezultatyvių perdavymų per 35 minutes.

## Jaunių rinktinė

2010 atstovavo Ukrainos U18 rinktinę Europos čempionate vykusiame Vilniuje. Budamas metais jaunesnis už kitus Artamanovas sugebėjo tapti vienu ekipos lyderių. Per 33 žaidimo minutes pelnydavo po 14,7 taško (aštuntas rezultatas čempionate), atlikdavo po 5,1 rezultatyvaus perdavymo (trečias rezultatas čempionate) bei atkovodavo po 4,7 kamuolius. Taip pat buvo taikliausias tritaškininkas komandoje (34,8 procento).

## Pasiekimai
* 2010 m. LKF taurės trečios vietos laimėtojas.
* 2010 m. LKL trečios vietos laimėtojas.
Tristano da Kunjos vėliava

**Tristano da Kunjos vėliava** – Tristano da Kunjos salų oficialus simbolis. 2002 m. patvirtinta Šv. Elenos kolonijos gubernatoriaus. Iki tol salynas naudojo Šv. Elenos salų vėliavą.

Vėliava turi tradicinius Britanijos valdų bruožus – mėlynas fonas su kairiajame viršutiniame kampe pavaizduota Jungtinės Karalystės vėliava. Dešinėje pavaizduotas Tristano da Kunjos herbas.

Vėliavą sukūrė žymus britų veksilologas Graham Bartram.